**Vigtig information**

Antallet af nye patienter med COVID-19 er faldet drastisk i Danmark, og vi har været nødt til at omorganisere den daglige drift af COVID STEROID forsøget. Vi har pauseret ansættelsen for størstedelen af de studerende, hvilket vi har set som en kedelig, men nødvendig løsning.

Vi har arbejdet på højtryk med at indgå samarbejdsaftaler med andre lande og håber snart på at kunne starte op i Sverige.

Vores protokol er opdateret, og den nyeste version (v. 2.1) findes [her](http://www.cric.nu/covid-steroid-trial-protocol/). I kan let danne jer et overblik over ændringer [her](http://www.cric.nu/covid-steroid-protocol-amendments-approved/). Vær særligt opmærksom på ændringerne i eksklusionskriterierne:

* “Use of systemic corticosteroids for any other indication than COVID-19” ændres til “Indication for use of systemic corticosteroids”, da alle patienter i behandling med steroid skal ekskluderes, ved mindre behandlende læge vælger at seponere forud for inklusion.
* “Documented invasive fungal infection” ændres til “Invasive fungal infection”, da patienter med mistænkt invasiv svampeinfektion (plasmamarkører) også ekskluderes.
* “A patient for whom the clinical team has decided not to use mechanical ventilation” ændres til “A patient for whom the clinical team has decided not to use invasive mechanical ventilation”. Vores primære effektmål er dage i live uden livsunderstøttende behandling, hvorfor alle patienter skal være kandidater til respiratorbehandling for at indgå.

Husk at signere [forsiden](http://www.cric.nu/covid-steroid-front-page/) af protokol v. 2.1 og gem denne i jeres lokale Site Master File #1d.

**Status for COVID STEROID**

**20 patienter er randomiseret i COVID STEROID forsøget.** Tak til jer alle jer, der har bidraget til dette! Top recruiter er fortsat Slagelse med 4 patienter - rigtig godt gået! I kan løbende følge antallet af inkluderede patienter [her](http://www.cric.nu/covid-steroid-trial/).

**Nye sites i COVID STEROID i DK**

Velkommen til primær investigator Margit Smitt fra Neuroanæstesiologisk afdeling på Rigshospitalet 😊

**Nye sites i COVID STEROID i udlandet**

Vi har indgået et samarbejde med Maria Cronhjort og Rebacka Wahlin i Sverige, og vi forventer at kunne starte op på de store sygehuse i Stockholm i løbet af de kommende par uger.

Vi har desuden indgået et samarbejde med Stephan Jakob fra Inselspital i Bern, Schweiz, og Balasubramanian Venkatesh fra the George Institute for Global Health i New Dehli. Der arbejdes begge steder på højtryk for at indhente godkendelser til at starte op.

I kan se de enkelte sites i Sverige, Schweiz og Indien i den seneste protokol.

Vi ser frem til de kommende uger, hvor vi håber på at inkludere flere danske patienter samt starte op i Sverige. Tak til alle for jeres indsats i forsøget.

De bedste hilsner,

Marie Warrer Petersen, koordinerende investigator

Maj-Brit Nørregaard Kjær, projektleder

Anders Perner, sponsor